Кад јарко
Владимир Васић 

Кад јарко...

Кад јарко сунце зађе, 
Мир да мирује, 
Вече ме увек нађе 
Где с тобом другујем.

Кад црна тмина мине, 
Кад мине црни мрак, 
Опет ми прво сијне 
Из твојег ока зрак.

Гледам те сваког дана, 
Гледам у салик твој, 
И тражим радовања 
У слици дивотној.

Гледајућ' очи плаве, 
Гледајућ' осмех твој, 
По сто ми пута плане 
Жеља за народ мој.

Па сваког дана зборим, 
Гледајућ' салик твој: 
Ох, ал' те љубим, волим, 
Ка' мио народ мој!

Па сваког дана само 
Мислим о нади тој: 
Ох, Боже, кад ћу тамо, 
Тамо, у народ мој?

1863.

Напомена 

Објављено у књизи Песме, стр. 52.

Извори 

 Владимир Васић: Целокупна дела, Библиотека српских писаца, Издавачко предузеће " Народна просвета, Београд, страна 57-58.

Владимир Васић